Document ID: 32013R1402

IZVEDBENA UREDBA KOMISIJE (EU) št. 1402/2013
z dne 19. decembra 2013
o izvajanju odbitkov od ribolovnih kvot, ki so na voljo za nekatere staleže rib v letu 2013, zaradi prelova drugih staležev rib v preteklih letih in spremembi Izvedbene uredbe (EU) št. 770/2013 glede količin, ki se odbijejo v prihodnjih letih
EVROPSKA KOMISIJA JE -
ob upoštevanju Pogodbe o delovanju Evropske unije,
ob upoštevanju Uredbe Sveta (ES) št. 1224/2009 z dne 20. novembra 2009 o vzpostavitvi nadzornega sistema Skupnosti za zagotavljanje skladnosti s pravili skupne ribiške politike, o spremembi uredb (ES) št. 847/96, (ES) št. 2371/2002, (ES) št. 811/2004, (ES) št. 768/2005, (ES) št. 2115/2005, (ES) št. 2166/2005, (ES) št. 388/2006, (ES) št. 509/2007, (ES) št. 676/2007, (ES) št. 1098/2007, (ES) št. 1300/2008, (ES) št. 1342/2008 in razveljavitvi uredb (EGS) št. 2847/93, (ES) št. 1627/94 in (ES) št. 1966/2006 (1), zlasti člena 105(1), (2), (3) in (5) Uredbe,
ob upoštevanju naslednjega:
(1)
Ribolovne kvote za leto 2012 so bile določene z:
-
Uredbo Sveta (EU) št. 1225/2010 z dne 13. decembra 2010 o določitvi ribolovnih možnosti za plovila EU za staleže nekaterih vrst globokomorskih rib za leti 2011 in 2012 (2),
-
Uredbo Sveta (EU) št. 1256/2011 z dne 30. novembra 2011 o določitvi ribolovnih možnosti za nekatere staleže rib in skupine staležev rib, ki se za leto 2012 uporabljajo v Baltskem morju in spremembah Uredbe (EU) št. 1124/2010 (3),
-
Uredbo Sveta (EU) št. 5/2012 z dne 19. decembra 2011 o določitvi ribolovnih možnosti za nekatere staleže rib in skupine staležev rib, ki se za leto 2012 uporabljajo v Črnem morju (4),
-
Uredbo Sveta (EU) št. 43/2012 z dne 17. januarja 2012 o določitvi ribolovnih možnosti, ki so plovilom EU na voljo v letu 2012 za nekatere staleže rib in skupine staležev rib, za katere ne veljajo mednarodna pogajanja ali sporazumi (5), in
-
Uredbo Sveta (EU) št. 44/2012 z dne 17. januarja 2012 o določitvi ribolovnih možnosti, ki so na voljo v vodah EU in ki so plovilom EU na voljo v nekaterih vodah, ki niso del EU, za nekatere staleže rib in skupine staležev rib, za katere veljajo mednarodna pogajanja ali sporazumi, za leto 2012 (6).
(2)
Ribolovne kvote za leto 2013 so bile določene z:
-
Uredbo Sveta (EU) št. 1262/2012 z dne 20. decembra 2012 o določitvi ribolovnih možnosti za plovila EU za nekatere staleže globokomorskih rib za leti 2013 in 2014 (7),
-
Uredbo Sveta (EU) št. 1088/2012 z dne 20. novembra 2012 o določitvi ribolovnih možnosti za nekatere staleže rib in skupine staležev rib, ki se za leto 2013 uporabljajo v Baltskem morju (8),
-
Uredbo Sveta (EU) št. 1261/2012 z dne 20. decembra 2012 o določitvi ribolovnih možnosti za nekatere staleže rib in skupine staležev rib, ki se za leto 2013 uporabljajo v Črnem morju (9),
-
Uredbo Sveta (EU) št. 39/2013 z dne 21. januarja 2013 o določitvi ribolovnih možnosti, ki so plovilom EU na voljo v letu 2013 za nekatere staleže rib in skupine staležev rib, za katere ne veljajo mednarodna pogajanja ali sporazumi (10), in
-
Uredbo Sveta (EU) št. 40/2013 z dne 21. januarja 2013 o določitvi ribolovnih možnosti, ki so na voljo v vodah EU in ki so plovilom EU na voljo v nekaterih vodah zunaj EU, za nekatere staleže rib in skupine staležev rib, za katere veljajo mednarodna pogajanja ali sporazumi, za leto 2013 (11).
(3)
Ko Komisija ugotovi, da je država članica presegla ribolovne kvote, ki so ji bile dodeljene, v skladu s členom 105(1) Uredbe (ES) št. 1224/2009 izvede odbitke od prihodnjih ribolovnih kvot navedene države članice.
(4)
V členu 105(5) Uredbe (ES) št. 1224/2009 je določeno, da bi bilo treba, če pri prelovljenem staležu rib v letu, ki sledi prelovu, ni mogoče izvesti odbitkov, ker kvota zadevni državi članici ni na voljo, odbitke izvesti pri drugih staležih rib na istem geografskem območju ali z enako komercialno vrednostjo. V skladu s Sporočilom Komisije št. 2012/C 72/07 (12) bi bilo treba take odbitke po možnosti izvesti od kvot, dodeljenih za staleže rib, ki jih lovi isto ladjevje, ki je prelovilo kvoto, ob upoštevanju potrebe po izogibanju zavržkom v mešanem ribolovu.
(5)
Za nekatere države članice z Izvedbeno uredbo (EU) št. 770/2013 ne bi bilo mogoče izvesti odbitkov od kvot, kot so bile dodeljene za prelovljene staleže rib, ker te kvote za navedene države članice v letu 2013 niso bile na voljo.
(6)
Z zadevnimi državami članicami so bila opravljena posvetovanja v zvezi s predlaganimi odbitki od kvot, dodeljenih staležem rib, ki niso bili prelovljeni.
(7)
Litva je presegla svojo ribolovno kvoto za stalež šura JAX/2A-14 (šur in z njim povezan prilov v vodah EU območij ICES IIa in IVa, v območjih ICES VI, VIIa-c, VIIe-k, VIIIa, VIIIb, VIIId in VIIIe, v vodah EU in mednarodnih vodah območij ICES Vb in v mednarodnih vodah območij ICES XII in XIV) za 606,119 tone. Ker kvota za JAX/2A-14 Litvi v letu 2013 ni na voljo, je Litva zaprosila, da se odbitek izvede od kvote za stalež velike srebrenke na istem geografskem območju ARU/567 (stalež velike srebrenke v vodah EU in mednarodnih vodah območij ICES V, VI in VII). Ker je Litva predložila dokaze o pomembni razliki med povprečnima vrednostma teh dveh komercialnih vrst v zadevnem obdobju in ker se zdi stanje ohranjenosti teh dveh vrst primerljivo, bi bilo treba odbitek določiti v višini 400 ton ARU/567.
(8)
Odbitke od kvot za staleže rib, ki niso bili prelovljeni, kakor so določeni s to uredbo, bi bilo treba uporabljati ne glede na odbitke, ki se uporabljajo pri kvotah za leto 2013, v skladu z:
-
Uredbo Komisije (EU) št. 165/2011 (13);
-
Izvedbeno uredbo Komisije (EU) št. 185/2013 (14).
(9)
Z Izvedbeno uredbo Komisije (EU) št. 770/2013 (15) so bili določeni odbitki od ribolovnih kvot za nekatere staleže rib v letu 2013 zaradi prelova v preteklih letih.
(10)
Zdi se, da so nekateri odbitki iz Izvedbene uredbe (EU) št. 770/2013 večji od prilagojene kvote, ki je na voljo v letu 2013, in se zato v zvezi z navedeno kvoto ne morejo v celoti izvesti. V skladu s Sporočilom Komisije št. 2012/C 72/07 bi bilo treba preostanek odbiti od prilagojenih kvot, ki so na voljo v poznejših letih.
(11)
Izvedbeno uredbo (EU) št. 770/2013 bi bilo zato treba ustrezno spremeniti -
SPREJELA NASLEDNJO UREDBO:
Člen 1
1. Ribolovne kvote za leto 2013 iz Priloge I k tej uredbi se zmanjšajo z uporabo odbitkov pri drugih staležih iz navedene priloge.
2. Odstavek 1 se uporablja ne glede na odbitke, določene v Uredbi (ES) št. 165/2011 in Izvedbeni uredbi (EU) št. 185/2013.
Člen 2
Priloga k Izvedbeni uredbi (EU) št. 770/2013 se nadomesti z besedilom iz Priloge II k tej uredbi.
Člen 3
Ta uredba začne veljati sedmi dan po objavi v Uradnem listu Evropske unije.
Ta uredba je zavezujoča v celoti in se neposredno uporablja v vseh državah članicah.
V Bruslju, 19. decembra 2013

Labels: 20
6